Flago de Liberio

La nacia flago de Liberio proksime similas al la flago de Usono, montrante la eks-amerikajn sklavoriginojn de la lando. La liberia flago havas similajn ruĝajn kaj blankajn striojn, same kiel bluan kvadraton kun blanka stelo en la kantono.

En 1827, la liberiaj kolonioj adoptis flagon kiu estis derivita de la amerika flago, kun blanka kruco anstataŭe de la stelo, simbolante la kristanan fonon de la kolonia asocio. La nuna flago estis desegnita fare de komisiono de sep Monrovianaj virinoj. La stelo prezentas Liberion hele brilantan kontraŭ la malhelblua ĉielo de Afriko.

La dek-unu strioj simbolas la subskribintojn de la liberia Deklaracio de Sendependeco, ruĝa kaj blanka simbolante kuraĝon kaj moralan plejbonecon. La blanka stelo reprezentas la liberecon kiun la eks-sklavoj ricevis , super la blua kvadrato reprezentante la Afrikan kontinenton.José M. Rodríguez, "La Usona Flago, inﬂuita kaj inﬂuanta simbolo", VENTO, numero 10, Decembro 2021. p. 5.

La flago vidiĝas sur multaj ŝipoj ĉirkaŭ la mondo kiam Liberio ofertas registradon sub ĝia flago. Kargokompanioj faras tion por eviti impostojn kaj restriktojn kiujn aliaj landoj observigas.

Estas taksite ke 1600 ŝipoj hisas la liberian flagon kiel oportunflago, tio alportas enspezon en multaj landoj.

 Vidu ankaŭ 
 blazono de Liberio

Notoj

Liberio
Kategorio:Naciaj simboloj de Liberio